***Նախագիծ 17***

***ՈՐՈՇՈՒՄ N***

***«\_\_\_\_\_\_»\_\_\_\_\_\_\_\_\_\_\_\_\_ 2022***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՃԱՆԱՆ, ԳՈՄԱՐԱՆ ԵՎ ՆՈՐԱՇԵՆԻԿ ԳՅՈՒՂԵՐԻ ՓՈՂՈՑՆԵՐՆ ԱՆՎԱՆԱԿՈՉԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 22-րդ կետով, «Վարչատարածքային բաժանման մասին» Հայաստանի Հանրապետության օրենքի 2-րդ հավելվածի 2.8–րդ բաժնի 1-ին կետով, համաձայն Հայաստանի Հանրապետության կառավարության 2005 թվականի դեկտեմբերի 29-ի «Անշարժ գույքի` ըստ դրա գտնվելու վայրի հասցեավորման, ինչպես նաև անշարժ գույքի հասցեների ռեեստրի ստեղծման և վարման կարգը սահմանելու մասին» թիվ 2387-Ն որոշման և հաշվի առնելով Կապան համայնքի  ղեկավարի  առաջարկությունը, ***Կապան համայնքի ավագանին  որոշում  է.***

1. Հայաստանի Հանրապետության Սյունիքի մարզի Կապան համայնքի Աճանան գյուղում գտնվող «Կենտրոն» փողոցը անվանակոչել «Կենտրոնական» փողոց:

2. Հայաստանի Հանրապետության Սյունիքի մարզի Կապան համայնքի Գոմարան գյուղում գտնվող «Գյումարան» փողոցը անվանակոչել «1-ին» փողոց:

3. Հայաստանի Հանրապետության Սյունիքի մարզի Կապան համայնքի Նորաշենիկ գյուղում գտնվող «Հասար» թաղամասը անվանակոչել «Գայլաձոր» թաղամաս:

4. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

ՀԻՄՆԱՎՈՐՈՒՄ

**ԱՎԱԳԱՆՈՒ ՈՐՈՇՄԱՆ** ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

Որոշման նախագծի ընդունման նպատակն է Սյունիքի մարզի Կապան համայնքի Աճանան, Գոմարան և Նորաշենիկ գյուղերի փողոցների անվանումները Հայաստանի Հանրապետության կառավարության 2005 թվականի դեկտեմբերի 29-ի «Անշարժ գույքի` ըստ դրա գտնվելու վայրի հասցեավորման, ինչպես նաև անշարժ գույքի հասցեների ռեեստրի ստեղծման վարման կարգը սահմանելու մասին» թիվ 2387-Ն որոշմամբ հաստատված կարգի պահանջներին համապատասխանեցնելը:

ՏԵՂԵԿԱՆՔ

ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Սյունիքի մարզի Կապան համայնքի Աճանան, Գոմարան և Նորաշենիկ գյուղերի փողոցներն անվանակոչելու մասին համայնքի ավագանու որոշման ընդունման կապակցությամբ համայնքի բյուջեում եկամուտների ավելացում կամ նվազեցում չի նախատեսվում: